E SA vakadeitaka na jeameni ni komiti e Palimedi ka raica na Veika mai Vanua Tani kei na Tataqomaki o Netani Rika ni ratou na sega ni na tu vakasuka ena kena laurai me sa na vauci o Viti ena yavu qo ni Matabose kei Vuravura ena kena tarovi na veivakalolomataki.
E rau a kaya talega o Peter Waqavonovono kei Ben Padarath, e rua na lewenivanua ka mani nodrau na i samu ni dawa ena nodrau a vakalolomataki ni dodonu ki na matanitu mena ciqoma kece na vakatutu kei na veimatailalai ni Yavu qo ka yacana vakavalagi na United Nations Convention Against Torture ( UNCAT).
Ena macawa rua sa oti, eratou a tekivu dabe vata kina na lewe lima na matabose oqo mai Palimedi ka kena i liuliu o Netani Rika, na lewe ni Palimedi mai na soqosoqo vakapolitiki na Fiji First.
E dua talega na tikina bibi e kauta cake mai o Padarath oya ni ka bibi na nodra vulica na yavu oqo na UNCAT o ira kece era veiqaravi ena tabana ni lawa ni matanitu me rawa ni matata tiko kina na nodra veiqaravi.
Eso na i soqosoqo era cicivaki ira vakai ira, me vaka na i soqosoqo na Fiji Womens Rights Movement kei na Fiji Womens Crisis Centre eratou sa kerea tiko ena nodratou vakatutu ni dodonu vua na matanitu e cici tiko oqo me na ciqoma ka vakarautaka kece na veika e ganiti me rawa ni qai dina kina na nona sa ciqoma o Viti na UNCAT.
E rauta ni 20 na i soqosoqo era kauta yani na nodratou vakatutu ki na komiti digitaki oqo e Palimedi.
Ka lewe 17 talega na lewenivanua era a mai vakalolomataki era a biuta talega na nodra i vakadinadina eso ena nodra sotava na veivakalolomataki mai vei ira na liga ni iwau ena noda vanua.
E namaki me na biuta na nodratou ripote na komiti oqo ena gauna e sa na laki dabe na Palimedi ena macawa mai oqo.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn